ddrg/super_eurlex huggingface dataset:
Official Journal L 218 , 01/08/1992 P. 0094 - 0094



KOMISJONI MÄÄRUS (EMÜ) nr 2227/92, 31. juuli 1992, millega muudetakse määrust (EMÜ) nr 2048/90, millega kehtestatakse puuvilla väiketootjate abisüsteemi kohaldamise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. aprilli 1990. aasta määrust (EMÜ) nr 1152/90, millega seatakse sisse abisüsteem puuvilla väiketootjatele,1 muudetud määrusega (EMÜ) nr 2056/92,2 eriti selle artikli 7 lõiget 1, ning arvestades, et: määrusega (EMÜ) nr 2054/92 laiendati määrusega (EMÜ) nr 1152/90 kehtestatud puuvilla väiketootjate abisüsteemi kohaldamist majandusaastatele 1989/90-1991/92; komisjoni määrusega (EMÜ) nr 2048/903 (muudetud määrusega (EMÜ) nr 3218/90)4 ettenähtud üksikasjalikud rakenduseeskirjad on piiratud nimetatud majandusaastatele; seetõttu tuleks kõnealune piirang kaotada; käesoleva määrusega ettenähtud meetmed on kooskõlas lina- ja kanepituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2048/90 artiklis 6 lõike 1 esimesest lõigust jäetakse välja sõnad "1990/91. ja 1991/92. majandusaastate". Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolevat määrust kohaldatakse alates 1992/93. majandusaastast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. juuli 1992 Komisjoni nimel komisjoni liige Ray MAC SHARRY 1 EÜT L 116, 8.5.1990, lk 1. 2 EÜT L 215, 30.7.1992, lk 13. 3 EÜT L 187, 19.7.1990, lk 29. 4 EÜT L 308, 8.11.1990, lk 20.
Euroopa Liidu Teataja L 227 , 11/08/1992 Lk 0001 - 0001

Soomekeelne eriväljaanne: Peatükk 11 Köide 19 Lk 0268

Rootsikeelne eriväljaanne: Peatükk 11 Köide 19 Lk 0268



Nõukogu määrus (EMÜ) nr 2334/92, 7. august 1992, millega muudetakse määrust (EMÜ) nr 3906/89, et laiendada majandusabi Sloveeniale EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: määrusega (EMÜ) nr 3906/89 [3] nähakse ette majandus- ja humanitaarabi, et toetada majandus- ja sotsiaalreformi teatavates Kesk- ja Ida-Euroopa riikides; riigid, kellele abi antakse, on loetletud kõnealuse määruse lisas; Sloveenia iseseisvumise tõttu tuleks see uus riik lisada abikõlblike riikide hulka, et võimaldada tal saada jätkuvalt abi korras, mis on ette nähtud määrusega (EMÜ) nr 3906/89, mis alates 17. septembrist 1990 laieneb ka Jugoslaaviale, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3906/89 lisasse lisatakse järgmine riik: "SLOVEENIA" : Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. august 1992 Nõukogu nimel eesistuja N. Lamont [1] EÜT C 120, 12.5.1992, lk 26. [2] Arvamus, edastatud 9. juulil 1992 (Euroopa Ühendeuste Teatajas seni avaldamata). [3] EÜT L 375, 23.12.1989, lk 11. Määrust on viimati muudetud määrusega (EMÜ) nr 3800/91 (EÜT L 357, 28.12.1991, lk 10). --------------------------------------------------
Euroopa Liidu Teataja L 240 , 24/08/1992 Lk 0018 - 0018



Nõukogu määrus (EMÜ) nr 2410/92, 23. juuli 1992, millega muudetakse määrust (EMÜ) nr 3975/87 konkurentsieeskirjade rakendamiskorra kohta õhutranspordi ettevõtetes EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 87, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: määrus (EMÜ) nr 3975/87 [4] moodustas osa omavahel seotud meetmete paketist, mida nõukogu vastu võttis esimese sammuna transpordialase siseturu lõpliku väljakujundamise suunas; sellele vastavalt piirdus kõnealuse määruse reguleerimisala rahvusvahelise õhutranspordiga ühenduse lennujaamade vahel; komisjonil puuduvad praegu vahendid asutamislepingu artiklite 85 ja 86 arvatavate rikkumiste otseseks uurimiseks ning pädevus teha otsuseid või määrata sanktsioone, mis võimaldaks neil lubada kokkuleppeid artikli 85 lõike 3 alusel ning lõpetada komisjoni poolt kindlakstehtud transpordialased rikkumised liikmesriikides; ühenduse liberaliseerimismeetmed haaravad nüüd liikmesriigi õhutransporti tervikuna; seetõttu on soovitav kehtestada reeglid, mille alusel komisjon saab tihedas ja pidevas koostöös liikmesriikide pädevate asutustega võtta õhutranspordi valdkonnas vajalikke meetmeid asutamislepingu artiklite 85 ja 86 kohaldamiseks olukordade puhul, mis võivad kahjustada liikmesriikidevahelist kaubandust; liikmesriigi õhutranspordis on vaja luua usaldusväärne ja selge õiguslik raamistik, et tagada konkurentsieeskirjade järjepidev rakendamine; seetõttu tuleks määruse (EMÜ) nr 3975/87 reguleerimisala laiendada õhutranspordi valdkonnale, ON VASTU VÕTNUD KÄESOLEVA MÄÄRUSE: Artikkel 1 Käesolevaga jäetakse välja määruse (EMÜ) nr 3975/87 artikli 1 lõikest 2 sõna "rahvusvahelise". Artikkel 2 Käesolev määrus jõustub Euroopa Ühenduste Teatajas avaldamise päevale järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. juuli 1992 Nõukogu nimel eesistuja J. COPE [1] EÜT C 255, 30.8.1991, lk 9. [2] EÜT C 125, 18.5.1992, lk 130. [3] EÜT C 169, 6.7.1992, lk 13. [4] EÜT L 374, 31.12.1987, lk 1. --------------------------------------------------
Euroopa Liidu Teataja L 336 , 20/11/1992 Lk 0002 - 0002

Soomekeelne eriväljaanne: Peatükk 3 Köide 46 Lk 0015

Rootsikeelne eriväljaanne: Peatükk 3 Köide 46 Lk 0015



Nõukogu määrus (EMÜ) nr 3337/92, 16. november 1992, millega muudetakse määrust (EMÜ) nr 1981/82, millega koostatakse loetelu ühenduse piirkondadest, kus humala tootmistoetust antakse üksnes tunnustatud tootjarühmadele EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] eriti selle artikli 12 lõiget 4, võttes arvesse komisjoni ettepanekut ning arvestades, et: määruse (EMÜ) nr 1696/71 artikli 12 lõikes 3 sätestatakse, et ühenduse teatavates piirkondades antakse tootmistoetust üksnes tunnustatud tootjarühmadele, kes suudavad tagada oma liikmetele rahuldava sissetuleku ning tarnete otstarbeka korraldamise; need piirkonnad on loetletud määruse (EMÜ) nr 1981/82 [2] lisas; Saksamaa esitatud andmete kontroll näitab, et uued piirkonnad täidavad määruse (EMÜ) nr 1696/71 artiklis 12 sätestatud tingimusi; seepärast tuleks määrust (EMÜ) nr 1981/82 muuta alates 1991. saagiaastast, ON VASTU VÕTNUD KÄESOLEVA MÄÄRUSE: Artikkel 1 Piirkonnad "Sachsen, Sachsen-Anhalt ja Thüringen" lisatakse määruse (EMÜ) nr 1981/82 lisas esitatud loetellu. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1991. aasta saagikoristusest. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. november 1992 Nõukogu nimel eesistuja J. Gummer [1] EÜT L 215, 23.7.1982, lk 3. Määrust on viimati muudetud määrusega (EMÜ) nr 1808/89 (EÜT L 177, 24.6.1989, lk 5). [2] EÜT L 175, 4.8.1971, lk 1. Määrust on viimati muudetud määrusega (EMÜ) nr 3577/90 (EÜT L 353, 17.12.1990, lk 23). --------------------------------------------------
Euroopa Liidu Teataja L 383 , 29/12/1992 Lk 0004 - 0004



Nõukogu määrus (EMÜ, Euratom, ESTÜ) nr 3762/92, 21. detsember 1992, millega kohandatakse komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning esimese astme kohtu presidendi, liikmete ja kohtusekretäri esindustasusid ja tasusid eriülesannete täitmise eest EUROOPA ÜHENDUSTE NÕUKOGU, võttes arvesse nõukogu 25. juuli 1967. aasta määrust nr 422/67/EMÜ, 5/67/Euratom komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning esimese astme kohtu presidendi, liikmete ja kohtusekretäri rahaliste tasude kindlaksmääramise kohta, [1] eriti selle artikli 4 lõiget 4, võttes arvesse nõukogu 19. detsembri 1988. aasta määrust (EMÜ, Euratom, ESTÜ) nr 4045/88, millega määratakse kindlaks esimese astme kohtu presidendi, liikmete ja kohtusekretäri rahalised tasud [2] ning muudetakse vastavalt eespool nimetatud määrust nr 422/67/EMÜ, 5/67/Euratom, ning arvestades, et: määruse nr 422/67/EMÜ, 5/67/Euratom artikli 4 lõigetega 2 ja 3 ning artikli 21a lõikega 3 ettenähtud esindustasu ja tasu eriülesannete täitmise eest tuleks suurendada, ON VASTU VÕTNUD KÄESOLEVA MÄÄRUSE: Artikkel 1 Alates 1. juulist 1992: a) on määruse nr 422/67/EMÜ, 5/67/Euratom artikli 4 lõikes 2 loetletud summad järgmised: — president | 57205 BEF, | — asepresident | 36765 BEF, | — teised liikmed | 24515 BEF; | b) on määruse nr 422/67/EMÜ, 5/67/Euratom artikli 4 lõike 3 esimeses lõigus loetletud summad järgmised: — president | 57205 BEF, | — kohtunik ja kohtujurist | 24515 BEF, | — kohtusekretär | 22355 BEF; | c) määruse nr 422/67/EMÜ, 5/67/Euratom artikli 4 lõike 3 teises lõigus nimetatud summa asendatakse summaga 32705 BEF. Artikkel 2 Alates 1. juulist 1992: a) on määruse nr 422/67/EMÜ, 5/67/Euratom artikli 21a lõike 3 esimeses lõigus loetletud summad järgmised: — president | 24515 BEF, | — liige | 22355 BEF, | — kohtusekretär | 19015 BEF; | b) artikli 21a lõike 3 teises lõigus nimetatud summa asendatakse summaga 29830 BEF. Artikkel 3 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. detsember 1992 Nõukogu nimel eesistuja D. Hurd [1] EÜT 187, 8.8.1967, lk 1/67. Määrust on viimati muudetud määrusega (EMÜ, Euratom, ESTÜ) nr 1084/92 (EÜT L 117, 1.5.1992, lk 1). [2] EÜT L 356, 24.12.1988, lk 1. --------------------------------------------------
Euroopa Liidu Teataja L 387 , 31/12/1992 Lk 0009 - 0009

Soomekeelne eriväljaanne: Peatükk 3 Köide 47 Lk 0044

Rootsikeelne eriväljaanne: Peatükk 3 Köide 47 Lk 0044



Nõukogu määrus (EMÜ) nr 3815/92, 28. detsember 1992, oliiviõli ühise sekkumishinna kohaldamise kohta Hispaanias EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, eriti selle artikli 89 lõiget 2, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: ühtse turu sisseseadmine 1. jaanuaril 1993 teeb soovitavaks kõikide kaubandustõkete kõrvaldamise mitte üksnes ühenduse 31. detsembri 1985. aasta koosseisu kuuluvate liikmesriikide vahel, vaid võimaluse piires ka kõnealuste liikmesriikide ja uute liikmesriikide vahel; vastavalt ühinemisaktile tuleb uute liikmesriikide oliiviõli hind järk-järgult 1995/1996. majandusaasta alguseks ühtlustada; seetõttu kohaldatakse kuni selle kuupäevani nende riikide ja muude liikmesriikide vahelises kaubanduses ühinemiskompensatsiooni; tootmistoetuse ja tarbimistoetuse säilitamiseks ühinemisaktis ettenähtud tasemel võidakse kavandada Hispaania oliiviõlihindade varasemat ühtlustamist ühiste hindadega, 1. jaanuaril 1993, võttes arvesse nõukogu 30. juuni 1992. aasta määruses (EMÜ) nr 2047/92 (millega määratakse kindlaks oliiviõlisektoris 1992/1993. majandusaastal kohaldatavad hinnad, toetused ja toetusest kinnipeetavad protsendid) [2] ettenähtud taastasakaalustamist, ON VASTU VÕTNUD KÄESOLEVA MÄÄRUSE: Artikkel 1 Oliiviõli ühist sekkumishinda kohaldatakse Hispaanias alates 1. jaanuarist 1993. Artikkel 2 Üleminekumeetmed, mis on vajalikud, tagamaks tõrgeteta üleminek ühinemisakti artiklis 92 täpsustatud korralt käesolevas määruses sätestatud korrale, eelkõige Hispaania ja muude liikmesriikide vaheliste kaubandushäirete vältimiseks, võetakse vastu vastavalt määruse nr 136/66/EMÜ [3] artiklis 38 sätestatud korrale. Artikkel 3 Käesolev määrus jõustub 1. jaanuaril 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. detsember 1992 Nõukogu nimel eesistuja J. Gummer [1] Arvamus on esitatud 18. detsembril 1992 (Euroopa Ühenduste Teatajas seni avaldamata). [2] EÜT L 215, 30.7.1992, lk 3. [3] EÜT 172, 30.9.1966, lk 3025. Määrust on viimati muudetud määrusega (EMÜ) nr 2046/92 (EÜT L 215, 30.7.1992, lk 1). --------------------------------------------------
Euroopa Liidu Teataja L 392 , 31/12/1992 Lk 0024 - 0025

Soomekeelne eriväljaanne: Peatükk 4 Köide 4 Lk 0168

Rootsikeelne eriväljaanne: Peatükk 4 Köide 4 Lk 0168



Komisjoni määrus (EMÜ) nr 3899/92, 23. detsember 1992, millega muudetakse määrust (EMÜ) nr 3510/82, millega määratakse tuunikala suhtes kohaldatavad ümberarvestuskoefitsiendid EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 17. detsembri 1992. aasta määrust (EMÜ) nr 3759/92 kalandus- ja akvakultuuritooteturu ühise korralduse kohta, [1] eriti selle artikli 17 lõiget 6, ning arvestades, et: komisjoni määrusega (EMÜ) nr 3510/82, [2] viimati muudetud määrusega (EMÜ) nr 3971/89, [3] on määratud tuunikala eri liikide, suurusklasside ja töötlemisviiside suhtes kohaldatavad ümberarvestuskoefitsiendid; alates ümberarvestuskoefitsientide määramisest on seoses tuunikalaturu arenguga muutunud asjaomaste toodete ja katsetoodete vahelise kaubandusliku väärtuse suhe; sellise olukorra tõttu on kõnealused ümberarvestuskoefitsiendid ja asjaomased tooted vaja uuesti läbi vaadata; seetõttu tuleks muuta määruse (EMÜ) nr 3510/92 lisa; käesolevas määruses sätestatud meetmed on kooskõlas kalandustooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3510/82 lisa asendatakse käesoleva määruse lisaga. Artikkel 2 Käesolev määrus jõustub 1. jaanuaril 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. detsember 1992 Komisjoni nimel asepresident Manuel Marín [1] EÜT L 388, 31.12.1992, lk 1. [2] EÜT L 368, 28.12.1982, lk 27. [3] EÜT L 385, 30.12.1989, lk 35. -------------------------------------------------- LISA I. Tuunikala eri liikide suhtes kohaldatavad ümberarvestuskoefitsiendid Liigid | Ümberarvestuskoefitsient | A.Kulduim-tuun (Thunnus albacares): | | — ühe isendi kaal üle 10 kg | 1,0 | — ühe isendi kaal kuni 10 kg | 0,78 | B.Pikkuim-tuun (Thunnus alalunga) | 1,40 | C.Vööttuun (Euthynnus (Katsuwonus) pelamis) | 0,62 | D.Muud liigid | 0,75 | II. I jaos nimetatud liikide suhtes kohaldatavad ümberarvestuskoefitsiendid töötlemisviiside kaupa Töötlemisviis | Ümberarvestuskoefitsient | A.Terved | 1 | B.Roogitud ja ilma lõpusteta | 1,14 | C.Muud | 1,24 | --------------------------------------------------
Euroopa Liidu Teataja L 135 , 19/05/1992 Lk 0005 - 0005

Soomekeelne eriväljaanne: Peatükk 3 Köide 42 Lk 0081

Rootsikeelne eriväljaanne: Peatükk 3 Köide 42 Lk 0081



Komisjoni määrus (EMÜ) nr 1264/92, 18. mai 1992, millega muudetakse määrust (EMÜ) nr 429/90 ühenduses otsetarbimiseks ettenähtud kontsentreeritud võile pakkumismenetluse teel toetuse andmise kohta ja määrust (EMÜ) nr 3143/85 kontsentreeritud võina otsetarbimiseks ettenähtud sekkumisvõi müügi kohta alandatud hindadega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 816/92, [2] eriti selle artikli 6 lõiget 7 ja artikli 7a lõiget 3, ning arvestades, et: komisjoni määrus (EMÜ) nr 429/90, [3] viimati muudetud määrusega (EMÜ) nr 3301/90, [4] ning määrus (EMÜ) nr 3143/85, [5] viimati muudetud määrusega (EMÜ) nr 3683/91, [6] sisaldavad samalaadseid sätteid ühenduses otsetarbimiseks ettenähtud kontsentreeritud või pakkide märgistuse kohta; kõnealuste määrustega sätestatud andmeid tuleks täiendada ja viia need vastavusse liikmesriikides kasutatavate kaubanduslike kirjeldustega; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EMÜ) nr 429/90 artikli 10 lõike 3 kolmas taane asendatakse järgmisega: "— "Butterfett — Verordnung (EWG) Nr. 429/90". või "Butterkonzentrat — Verordnung (EWG) Nr. 429/90". või "Butterschmalz — Verordnung (EWG) Nr. 429/90".;". 2. Määruse (EMÜ) nr 3143/85 artikli 5 lõike 4 teisele taandele lisatakse järgmine tekst: "või "Butterschmalz"." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. mai 1992 Komisjoni nimel komisjoni liige Ray Mac Sharry [1] EÜT L 148, 28.6.1968, lk 13. [2] EÜT L 86, 1.4.1992, lk 83. [3] EÜT L 45, 21.2.1990, lk 8. [4] EÜT L 317, 16.11.1990, lk 24. [5] EÜT L 298, 12.11.1985, lk 9. [6] EÜT L 349, 18.12.1991, lk 37. --------------------------------------------------
Euroopa Liidu Teataja L 336 , 20/11/1992 Lk 0001 - 0001

Soomekeelne eriväljaanne: Peatükk 3 Köide 46 Lk 0014

Rootsikeelne eriväljaanne: Peatükk 3 Köide 46 Lk 0014



Nõukogu määrus (EMÜ) nr 3336/92, 16. november 1992, millega muudetakse määrust (EMÜ) nr 234/68 elustaimede ja lillekasvatustoodete turu ühise korralduse kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 42 ja 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: määrusega (EMÜ) nr 234/68 [3] on elustaimede ja lillekasvatustoodete turu ühisest korraldusest välja jäetud CN-koodi 06012010 alla kuuluvad siguritaimed ja -juured; kogemused on näidanud, et kõnealuste toodete kaubanduslikud omadused on väga sarnased kaupade koondnomenklatuuri kaubagrupi 6 muudesse alamrubriikidesse kuuluvate toodete kaubanduslike omadustega; seepärast tuleks hõlmata need tooted nimetatud turu ühisesse korraldusse alates 1. jaanuarist 1993, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 234/68 artiklis 1 jäetakse välja sõnad "välja arvatud rubriiki 0601 20 10 kuuluvad siguritaimed ja -juured". Artikkel 2 Käesolev määrus jõustub 1. jaanuaril 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. november 1992 Nõukogu nimel eesistuja J. Gummer [1] EÜT C 166, 3.7.1992, lk 16. [2] 30. oktoobril 1992 esitatud arvamus (Euroopa Ühenduste Teatajas seni avaldamata). [3] EÜT L 55, 2.3.1968, lk 1. Määrust on viimati muudetud määrusega (EMÜ) nr 3991/87 (EÜT L 377, 31.12.1987, lk 19). --------------------------------------------------
Euroopa Liidu Teataja L 370 , 19/12/1992 Lk 0050 - 0050

Soomekeelne eriväljaanne: Peatükk 3 Köide 46 Lk 0267

Rootsikeelne eriväljaanne: Peatükk 3 Köide 46 Lk 0267



Komisjoni määrus (EMÜ) nr 3667/92, 18. detsember 1992, millega muudetakse määrust (EMÜ) nr 1840/92 seoses vastuvõetavate taotlustega hõlmatud tootekogustest komisjonile teatamise tähtaegadega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 25. veebruari 1992. aasta määrust (EMÜ) nr 525/92 Jugoslaavias tekkinud olukorra tagajärgede tõttu teatavate Kreekast pärit värskete puu- ja köögiviljade veol makstava ajutise hüvitise kohta, [1] eriti selle artiklit 4, ning arvestades, et: määruse (EMÜ) nr 525/92 üksikasjalikke rakenduseeskirju kehtestava komisjoni määruse (EMÜ) nr 1840/92 [2] artiklis 3 sätestatakse vastuvõetavate taotlustega hõlmatud tootekogustest komisjonile teatamise tähtajaks kaks kuud; see aeg ei võimalda Kreeka pädevatel asutustel teha vajalikke kontrolle ja seetõttu tuleks tähtaega pikendada; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1849/92 artiklis 3 asendatakse tekst "hiljemalt kahe kuu jooksul" tekstiga "hiljemalt nelja kuu jooksul". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. detsember 1992 Komisjoni nimel komisjoni liige Ray Mac Sharry [1] EÜT L 58, 3.3.1992, lk 1. [2] EÜT L 187, 7.7.1992, lk 28. --------------------------------------------------
Euroopa Liidu Teataja L 364 , 12/12/1992 Lk 0026 - 0026

Soomekeelne eriväljaanne: Peatükk 3 Köide 46 Lk 0200

Rootsikeelne eriväljaanne: Peatükk 3 Köide 46 Lk 0200



Komisjoni määrus (EMÜ) nr 3587/92, 11. detsember 1992, millega muudetakse määrust (EMÜ) nr 3164/89, millega sätestatakse kanepiseemnete suhtes kohaldatavate erimeetmete üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 24. novembri 1988. aasta määrust (EMÜ) nr 3698/88, milles sätestatakse kanepiseemnete erimeetmed, [1] muudetud määrusega (EMÜ) nr 2050/92, [2] eriti selle artikli 2 lõiget 3, ning arvestades, et: komisjoni 23. oktoobri 1989. aasta määruse (EMÜ) nr 3164/89 [3] artiklis 2 nähakse eelkõige ette, et kanepiseemnete puhul antakse abi ainult piirkondade suhtes, mis on hõlmatud külvipinnadeklaratsioonidega vastavalt 28. aprilli 1989. aasta määruse (EMÜ) nr 1164/89 (milles sätestatakse kiulina ja kanepi toetust käsitlevad üksikasjalikud eeskirjad, [4] viimati muudetud määrusega (EÜ) nr 3569/92 [5]) artiklile 5; nende sätetega nähakse ette osaline ilmajäämine kanepi kindlasummalisest hektaritoetusest sõltuvalt deklaratsioonide esitamise viivituse pikkusest, võttes arvesse proportsionaalsuse põhimõtet ja kõnealuse toetuskava nõuetekohase toimimise vajadust; samal põhjusel tuleks ette näha nende kanepi toetuse summade varieerumine, millest ilma jäädakse; sellest tulenevalt tuleks kõnealuseid sätteid muuta ning alates 1991/92. turustusaastast tuleks meetmeid kohaldada asjaomaste isikute suhtes, kes esitavad taotlused enne kindlaksmääratud tähtpäeva; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3164/89 artikli 2 lõige 3 asendatakse järgmisega: "3. Määruse (EMÜ) nr 1164/89 artikli 5 lõiget 1, artiklit 7, artikli 8 lõike 1 teist lõiku ja artikli 8 lõiget 4 ning määruse (EMÜ) nr 3569/92 [6] artikli 2 teist lõiku, mis muudab määrust (EMÜ) nr 1164/89, kohaldatakse kanepiseemnete puhul antava abi suhtes." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. detsember 1992 Komisjoni nimel komisjoni liige Ray Mac Sharry [1] EÜT L 325, 29.11.1988, lk 2. [2] EÜT L 215, 30.7.1992, lk 8. [3] EÜT L 307, 24.10.1989, lk 22. [4] EÜT L 121, 29.4.1989, lk 4. [5] EÜT L 362, 11.12.1992, lk 49. [6] EÜT L 362, 11.12.1992, lk 49. --------------------------------------------------